Document ID: 31993R3022

KOMISSION ASETUS (ETY) N:o 3022/93,
annettu 29 päivänä lokakuuta 1993,
raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä annetun asetuksen (ETY) N:o 3478/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 7 artiklan,
sekä katsoo, että
takuut, jotka ensiasteen jalostusyritysten on annettava ennakoita maksettaessa, saattavat olla määriltään erittäin suuria; vaara, että ennakko jouduttaisiin myöhemmin perimään takaisin, on huomattavasti pienentynyt silloin, kun toimivaltaiset viranomaiset ovat tarkastaneet tupakkatoimitukset ja antaneet niistä väliaikaisen todistuksen ja kun ensiasteen jalostusyritykset ovat maksaneet vastaavat palkkiot niihin oikeutetuille tuottajille; tässä tapauksessa on takuun osittainen vapauttaminen mahdollista hyväksyä, jos takuu pysytetään riittävänä kattamaan myöhempien takaisinperintöjen riskin sitten, kun kaikki toimitukset on tarkastettu; tämän vuoksi olisi muutettava komission asetuksen (ETY) N:o 3478/92(2), sellaisena kuin se on viimeksi muutettuna asetuksella (ETY) N:o 1668/93(3), 15 artiklan 3 kohta,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3478/92 15 artiklan 3 kohtaan alakohta seuraavasti:
"Vakuus voidaan vapauttaa 70 prosenttiin asti väliaikaisen valvontatodistuksen käsittämästä määrästä esitettäessä toimivaltaisen valvontaviranomaisen antama väliaikainen valvontatodistus, jossa varmistetaan, että ensiasteen jalostusyritys on ottanut haltuunsa kyseisen tupakkamäärän, että tämä määrä on toimitettu tuottajille myönnettyjen viljelytodistusten tai kiintiötodistusten rajoissa, että toimenpiteet ovat olleet voimassaolevien säännösten mukaiset ja että palkkiosummaa vastaava määrä on 10 artiklan mukaisesti maksettu siihen oikeutetuille tuottajille. Jäsenvaltioiden on vahvistettava tätä täydentävät edellytykset ja erityisesti ne tupakkatoimitusten määräajat tai vähimmäismäärät, jotka mahdollisesti ovat edellytyksenä väliaikaisen valvontatodistuksen laatimiselle."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä lokakuuta 1993.

Labels: 3
11
17
6